runetrust/blame-folketinget-dk huggingface dataset:
Alex Vanopslagh (LA), 2020-12-01:
For der er grund til bekymring over det forhold, at vi i det hele taget har et pensionssystem, hvor det er os politikere, der skal bestemme, hvad pensionsalderen skal være for alle borgere på en gang, altså at forskellige mennesker skal have den samme pensionsalder, og det åbner op for nogle forskellige problemer, særlig fordi det jo er dem, der går på arbejde, der betaler for dem, der er på pension.
Morten Messerschmidt (DF), 2019-11-01:
Altså, de love, som fru Mette Thiesen nævner, er jo love, som er implementeret med de stramninger, vi fik igennem i Dansk Folkeparti, der gjorde, at indfødsretslovene på ganske få år gik fra at have 70 pct. muslimer til at have 20 pct. muslimer.
Louise Frevert (DF), 2003-11-28:
Post Danmark er jo en selvstændig statsvirksomhed, og det er klart, at man som regeringens parlamentariske grundlag kan stille nogle § 20-spørgsmål, nogle kritiske spørgsmål, men i sidste ende vil det altså trods alt være Post Danmark selv, der vil sætte sine regler for, hvad de vil give støtte og hvor meget de vil give i støtte til de pågældende magasiner og ugeblade. Jeg har nærlæst det her lovforslag, vil jeg sige
Simon Kollerup (S), 2020-02-18:
Med lovforslaget bliver der også foreslået en række ændringer i reglerne for finansielle virksomheders brug af outsourcing, og det er noget, som imødekommer bl.a. et ønske fra branchen selv, som er en del af arbejdsgruppen for eftersynet af den finansielle regulering, der i 2008 anbefalede en ændring af reglerne om outsourcing baseret på de nye retningslinjer fra Den Europæiske Banktilsynsmyndigheds side.
Pernille Skipper (EL), 2016-05-24:
Der er ikke nogen tvivl om, at det at overholde vores miljølovgivning og have fokus på dem, som ikke overholder dem, ikke mindst, og forsøge at få dem retsforfulgt, sådan at der også er en reel opdagelsesrisiko, når man sviner vores fælles natur til, er rigtig, rigtig vigtigt.
Rune Lund (EL), 2006-05-23:
På landbrugsområdet vil man tvinge ulandene til nye markedsåbninger, og man modsætter sig ulandenes krav om reel, speciel og differentieret behandling, først og fremmest deres ret til at beskytte deres millioner af smålandbrugere mod dumping af billige landbrugsvarer fra de rige lande.
Line Barfod (EL), 1998-11-03:
Hvis det kun drejede sig om, at de, der har en indkomst over 300.000 kr., og de, der har en formue over 500.000 kr., skal have mindre i boligstøtte, så ville Enhedslisten godt være med til det, men det er småpenge, der kan spares på det her område, for det er i forvejen meget begrænset, hvad de grupper kan få i boligstøtte.
Helle Thorning-Schmidt (S), 2015-04-14:
stammer den jo helt tilbage fra 2006, og jeg har været meget tilfreds med i den her uge at kunne konstatere, at selv om hr. Lars Løkke Rasmussen talte om maveplaskere og alt muligt andet, er man jo egentlig optaget af at overholde den aftale, vi har fra 2006, og også den indeksering af levealderen, der ligger helt tilbage fra 2006.
Ole Birk Olesen (LA), 2019-12-11:
På det tidspunkt, hvor den ældre generation efterhånden ikke har lyst til at eje virksomheden længere, men har lyst til at gå på pension, skal virksomheden overdrages til sønnen eller datteren, og så beslutter man simpelt hen bare, at der skal lægges et kæmpe beløb i bo- og arveafgift ved den lejlighed.
Mette Reissmann (S), 2012-10-26:
De kan altså nu få hjælp, hvad angår jobsøgning og jobskifte, de kan få udstedt registreringsbevis, så de kan blive bopælsregistreret og få udstedt sundhedskort, for så vidt de indrejser og bosætter sig i en af de fire værtskommuner.
Peter Skaarup (DD), 2025-11-28:
Hvis vi skal sikre os, at færre udlændinge på den lange bane opholder sig på landets udrejsecentre i fremtiden, skal regeringen for alvor i gang med at arbejde med de her konventioner og få dem ændret, justeret og forbedret, så de følger med tiden i stedet for at ligge der, hvor de lå, nemlig der, hvor de også lå lige efter anden verdenskrig i 1950'erne og 1960'erne.
Rune Lund (EL), 2016-03-16:
Vi har i hvert fald hørt både ordføreren for Dansk Folkeparti og ordføreren for Venstre sige, at det forslag til vedtagelse, som Venstre og DF sammen har fremsat, betyder, at pengene fra omprioriteringsbidraget, de 2,4 mia. kr., skal gå tilbage til kommunerne.
Martin Geertsen (V), 2022-05-06:
Så helt grundlæggende er vi jo sympatisk indstillede over for det her lovforslag – jeg vil faktisk gå så langt som til at sige, at vi er for – fordi vi nemlig skal tilstræbe at skabe et sundhedsvæsen, hvor patienterne kan få et mere sammenhængende behandlingsforløb; det er i sagens natur godt for den enkelte patient, og bedre patientforløb, hvor man forhåbentlig kan undgå, at patienterne bliver indlagt på hospitalet, hvis det ikke er nødvendigt, og hvor patienten grundlæggende er i centrum.
Aase D. Madsen (DF), 2004-06-01:
Dansk Folkeparti har i betænkningen redegjort for, at Dansk Folkeparti vil stemme ja til de ændringsforslag, der vedrører den del af lovforslaget, som omhandler den såkaldte bilag 1-aftale - det opdelte lovforslags a-del - og forkaste de ændringsforslag, der angår B-delen af lovforslaget, når det ifølge ændringsforslaget opdeles.
Morten Bødskov (S), 2007-01-25:
Det overrasker mig da meget, at man så ikke er i stand til at give et klart signal til den danske befolkning i en debat, som grundlæggende handler om, hvorvidt vi skal investere i velfærd, eller vi skal spare op til skattelettelser, om, hvad det er for en vej, Det Konservative Folkeparti vil.
Anders Fogh Rasmussen (V), 2005-06-01:
Det, Kulturministeriet kan oplyse, er, at Kulturministeriet ved annonceringen af salget af aktier i TV 2 i oktober 2004 i det såkaldte procesbrev tydeligt gjorde eventuelle interesserede købere opmærksom på de usikkerheder, der bl.a. var forbundet med de verserende retssager vedrørende statsstøtte til TV 2.
Tove Videbæk (KRF), 1998-12-02:
Kristeligt Folkeparti er enig i nødvendigheden af, at der bør iværksættes et udviklingsprogram, der skal medvirke til, at vores ungdomsuddannelser fremstår med større sammenhæng, fleksibilitet og rummelighed, og som sikrer, at de unge står rustet til de udfordringer, som nutidens og fremtidens samfund vil stille dem over for.
Ole Sohn (SF), 1999-05-20:
Er det ikke Det Radikale Venstres opfattelse, at en konflikt bliver iværksat på et tidspunkt, hvor forligsmulighederne p.t. er udtømt, og at konflikten har til formål at blødgøre en af parterne, så man derigennem kan nå frem til en forhandlingsløsning?
Søren Pind (V), 2011-06-14:
Men omvendt kan jeg forstå, at der er kommuner, som ikke er sig deres vejledningsforpligtelser bevidst, og hvor udlændinge er vendt tilbage til deres hjemland uden at få den støtte, som de efter loven har ret til, simpelt hen fordi hverken sagsbehandleren eller udlændingene selv kendte til muligheden for at få støtte hertil.
Simon Emil Ammitzbøll (UFG), 2009-02-19:
Der vil også være nogle mennesker, som i dag skal igennem en lang bureaukratisk øvelse for at bevise, at de har prøvet at blive løsnet deres hidtidige statsborgerskab, som vil få det nemmere, fordi de ikke skal igennem dette bureaukrati, denne opslidende kamp, som hr. Søren Krarup jo så rigtigt fortalte at vi har mødt eksempler på.
Lene Espersen (KF), 2003-01-16:
Der er godt nok lidt forbedringer, men det er noget skidt, hvis vi her i Danmark ikke altid er meget, meget langt foran alle de andre EU-lande, og åh, vi er så bagstræberiske. Jeg må sige, at jeg slet ikke kan genkende det billede af det forslag, vi står med her, og af den proces, som har været i gang i EU.
Kristian Thulesen Dahl (DF), 1998-12-16:
Når jeg spørger, er det altså for at finde ud af, hvor stærkt Venstre og De Konservative er bundet, for det forslag, som Dansk Folkeparti stiller her med ændringsforslaget om at spare på ulandsrammen, er jo ikke meget væsensforskelligt fra det forslag, som Venstre og De Konservative stillede sidste år til finanslovforslaget.
Peter Skaarup (DF), 2008-05-13:
Jeg har gennem lang tid været usikker på, hvor regeringen og Socialdemokraterne og andre partier i Folketinget stod, men når det gælder Det Radikale Venstre, har jeg været rimelig sikker på, at her stod Dansk Folkeparti og Det Radikale Venstre sammen i diskussionen om et forbud mod Hizb-ut-Tahrir.
Kristian Thulesen Dahl (DF), 2006-04-27:
Altså, at han overhovedet ikke er fokuseret på at anerkende, at nogle af de ting, der sættes i værk, har en virkning; at det har en virkning, at der kommer nogle folk udefra, som skal se på, hvordan i alverden det kan gå så galt i vores fødevarekontrol; at der sættes flere ressourcer af, samlet set vel op mod 30 mio. kr. i år ud over det, der var afsat før; at der er en plan, der handler om, at man skal have skrappere sanktioner; at et fødevarernes bagmandspoliti, som måske ellers ville blive etableret i 2007, bliver etableret nu, fordi vi ikke kan vente på det.
Claus Hjort Frederiksen (V), 2003-01-31:
Hvorvidt man ønsker en grundlæggende ændring af feriepengesystemet, vil efter regeringens opfattelse i bund og grund være en afvejning mellem at bibeholde arbejdsgivernes likviditets- og rentefordele af at have godtgørelsen liggende i virksomheden eller i stedet at have pengene stående i ATP, hvor lønmodtagerne vil kunne få en beskeden rentegevinst.
Pia Gjellerup (S), 2001-03-23:
både i forbindelse med den samlede erhvervsstrategi, dk21, og i forbindelse med den erhvervsredegørelse for Jylland-Fyn, der blev præsenteret sidste år - glimrende præsenteret i øvrigt - og som der her i næste uge bliver præsenteret en opfølgning af, for at det kan blive udformet til handling.
Peter Skaarup (DF), 2000-10-11:
Hvor mange møder har man holdt, hvor ofte har man fundet det vigtigt at samles, og hvad har der været drøftet af emner? Mig bekendt har der ikke været optræk til noget økonomisk indgreb, og der er ikke noget i økonomien, hverken før afstemningen eller efter afstemningen, der fordrer, at det skulle være nødvendigt at lave et økonomisk indgreb.
Trine Bramsen (S), 2017-10-24:
Der er kommet en rapport fra Norge, der viser, at ydelser har større betydning for tilstrømningen, end vi i Socialdemokratiet havde troet, da vi sidste gang havde den her debat i Folketingssalen, og det er baggrunden for, at vi har valgt at sige, at vi støtter, at optjeningsperioden hæves.
Kirsten Brosbøl (S), 2014-11-04:
Og så vil jeg bare sige til diskussionen, som hr. Henrik Høegh rejser, om det her med fristen for, hvornår man så skal forny jagttegn, at det jo fremgår af høringsnotatet, at vi netop på baggrund af høringssvarene præciserer det i lovforslagets bemærkninger, at indberetningsperioden for vildtudbyttet vil blive forlænget ud over den nuværende frist pr. 31. marts i forbindelse med den her revision af jagttegnsbekendtgørelsen.
Kristian Thulesen Dahl (DF), 2009-09-08:
Hvis vi bare går tilbage til i sommer, og hvis vi f.eks. tager kommunernes situation, er det jo klart, at der er en masse kommuner, der sidder med nogle store udfordringer, sådan er det, men hvis man går til de kommuneaftaler, der blev lavet i sommer, som kommunerne selv valgte at lave en aftale om med regeringen, var kommunernes egen opfattelse af den aftale, at den ville give mulighed for uændret drift fra i år til næste år, uændret service fra i år til næste år.
Kim Behnke (FP), 1998-12-16:
Derfor valgte vi i år den fremgangsmåde, at vi har stillet et mindre antal ændringsforslag for på nogle konkrete punkter at vise, at de ønsker, Fremskridtspartiet har til ekstra udgifter og nye forbedringer, er vi også i stand til at finansiere med fornuftige og velgennemtænkte ændringsforslag.
Troels Ravn (S), 2007-04-26:
Socialdemokraterne ønsker et Danmark, hvor alle kan tale det danske sprog, et Danmark, hvor alle får en god uddannelse, et Danmark, hvor såvel kvinder som mænd deltager på arbejdsmarkedet, et Danmark, hvor mennesker med forskellig social og etnisk baggrund bor side om side, og et Danmark, hvor alle uanset etnisk baggrund føler sig velkomne og som en aktiv del af fællesskabet.
Bendt Bendtsen (KF), 2001-05-15:
Med hensyn til hr. Frank Aaen og skatten er det jo imponerende, når vi opkræver over 600 mia. kr. i skatter og afgifter i dette land, at mellemskattens afskaffelse, som vil koste 12 mia. kr., kan give anledning til en så stor debat.
Keld Albrechtsen (EL), 2001-02-01:
Det er naturligvis for dårligt, og dem vil jeg selvfølgelig sætte mig ind i. Men det ændrer jo ikke på det problem, at der er kommet klare tilkendegivelser fra ordførere her fra talerstolen om, at der faktisk er en uafklaret drøftelse i forhold til regeringen og Landstinget i Grønland.
Ida Auken (S), 2012-10-11:
Det handler om, at man selvfølgelig ikke skal være hæler, at man selvfølgelig ikke skal tage imod det her træ i europæiske lande, og det er det, vi stopper nu med den implementering af loven, vi foretager, og vi gør det, sådan at man kan håndhæve den her lov.
Ole Sohn (SF), 2000-05-03:
Kan hr. Peter Skaarup ikke bekræfte, at statsministeren indledningsvis tilkendegav, at Holocaustkonferencens sluterklæring med statsministerens understregning her indebærer, at eksempelvis danske embedsmænds og det politiske systems gøren og laden i besættelsestiden også bliver genstand for åbenhed?
Rasmus Jarlov (KF), 2020-12-15:
Hvorfor stemmer Radikale Venstre så for udligningsreformen, hvis Radikale Venstre ikke synes, det er rimeligt, at nogle af de mennesker, som er de højst beskattede, fordi de, når man lægger kommuneskat og boligskatter sammen, betaler mere, end man gør andre steder i landet, nu skal betale endnu mere i skat?
Carsten Hansen (S), 2015-01-21:
Indledningsvis vil jeg dog minde om, at priserne for at krydse Storebælt allerede med den nuværende takst på 235 kr. er halveret i forhold til de 470 kr. i 2015-priser, det ville koste, hvis vi havde fastholdt færgefarten; det er altså mere end en halvering.
Kristian Thulesen Dahl (DF), 2000-10-05:
Jeg spurgte tidligere i debatten hr. Keld Albrechtsen om det her forhold, at man bruger 96-98 pct. af sin taletid heroppe på at forklare, hvorfor den mand, man i øvrigt støtter som statsminister, er løftebryder, men man støtter ham selvfølgelig fortsat.
Hans Kristian Skibby (UFG), 2022-05-18:
Jeg er helt med på, at ministeren giver svar på spørgsmålene, men jeg synes ikke, ministeren svarede på, om boligministeren havde den formodning eller forventning, at en gennemsnitlig dansk lejer er klar over, at der findes to forskellige slags standardlejekontrakter, en med indeksregulering og en uden.
Villy Søvndal (SF), 1999-01-14:
Forslaget indeholder den stramning for syge mennesker, at det bliver sværere for dem at forlænge sygedagpengeperioden ud over 52 uger, fordi kommunen skal bære hele udgiften, når der forlænges ud over uge 52, hvor der i dag er en delfinansiering mellem stat og kommune i forholdet 50/50.
Lene Espersen (KF), 2002-11-20:
Hvordan man i et kommissorium sikrer, at undersøgelseskommissionen ikke reelt overtager efterforskning af de forhold, som afventer udfald af straffesagen, og dermed kommer til at kollidere med anklagemyndighedens arbejde, er et spørgsmål, som ikke er nemt at besvare.
Line Barfod (EL), 2005-01-13:
Man ønsker ikke at gennemføre et forslag, man selv har fremsat tidligere, og som man havde flertal for, men stiller sig i stedet nu tilfreds med, at der kommer nogle målinger på internettet og andre steder af, hvordan antallet af infektioner udvikler sig, i stedet for at være med til at fastsætte nogle standarder, som man kan komme i gang med at arbejde efter og dermed forbedre hygiejnen ude på sygehusene.
Johanne Schmidt-Nielsen (EL), 2011-01-25:
Jeg ved godt, at man fra regeringens side ikke interesserer sig særlig meget for høringssvar, altså ikke interesserer sig særlig meget for, hvad alle mulige parter uden for regeringen kunne have af viden, men det gør jeg, og jeg lægger altså bl.a. mærke til, at der bliver advaret imod de tilfælde, hvor det ikke vil være muligt at leve op til den her 7-dages-frist.
Christian Wedell-Neergaard (KF), 2005-05-18:
Jeg mener, at der i det her forslag ligger en betydelig mulighed for færingerne til at komme til at bestemme over egne forhold, og det er vores ønske som Konservative, at denne mulighed for delegering bliver brugt mest muligt, forstået på den måde at Færøerne selv overtager disse sagsområder.
Knud Erik Kirkegaard (KF), 2004-01-28:
Det bliver et puslespil, som det bliver meget, meget svært at få til at gå op, og i øvrigt ved vi jo, at til syvende og sidst er det Folketinget, der har det sidste ord at skulle have sagt, og som har ansvaret for, at vi får et kommunalt landkort, der hænger sammen.
Margrethe Vestager (RV), 2004-02-04:
Det blev sagt i den meget interessante landsmødetale, som statsministeren holdt på Venstres landsmøde, og vi regner naturligvis med, at det vil præge regeringens politik, at man vil disse to interessante ting på samme tid, nemlig både at statsstyre og at sikre fri konkurrence på forskningsområdet.
Christian Langballe (DF), 2019-04-12:
Nu har jeg så lige læst op fra noget og er kommet ind på artikel 8, som vi af grunde, som jeg ikke rigtig kender, ikke har tilsluttet os, hvor man så at sige kan fradømme statsborgerskabet, selv om folk bliver statsløse, hvis de f.eks. skader landets vitale interesser.
Bent Bøgsted (DF), 2020-12-11:
Dansk Folkeparti er jo imod, at man skal udsættes for seksuel chikane – man skal sådan i grove træk ikke gå og tage på hinanden – men at lægge en hånd på skulderen af en mand eller en kvinde og sige, at du ser godt ud i dag, mener jeg ikke er seksuel chikane.
Martin Henriksen (DF), 2009-11-10:
Jeg vil gerne fremhæve formanden for Rådet for Socialt Udsatte, Preben Brandt, der i en artikel på altinget.dk, hvor det bl.a. fremgår, at der samlet set er sket forbedringer for de socialt udsatte i samfundet, udtaler: De socialt udsatte har helt klart fået det bedre.
Kim Christiansen (DF), 2015-10-21:
Grundlæggende synes vi sådan set, at det her er et rigtig godt forslag, netop det her med, at man ikke nødvendigvis skal have en cand.jur.-eksamen for at kunne varetage de her funktioner som kommissarius og formand for taksationskommissionen, men ligesom hr. Rasmus Prehn savner vi egentlig også en præcisering af det.
Rune Lund (EL), 2022-04-28:
Det handler jo om, at når en virksomhed når til det niveau, så skal vi sikre os, at virksomheden på et tidligt stadie ikke bliver opkøbt af en udenlandsk kapitalfond, f.eks. en amerikansk kapitalfond, og bliver børsnoteret i et andet land, men at vi beholder virksomhederne i Danmark, så vi bevarer de danske arbejdspladser og får udviklet danske vækstmiljøer, samtidig med at vi sikrer os, at virksomheder i Danmark med den måde, skattesystemet er indrettet på, jo alt andet lige sikrer en højere skattebetaling til Danmark, frem for hvis vækstmirakler i Danmark bliver opkøbt af udenlandske kapitalfonde.
Frank Jensen (S), 2003-06-03:
Det er jo den opfattelse, de mange tusinde mennesker fra TDC, SAS, Den Kongelige Porcelænsfabrik, Arla, osv. osv. - ja, rulleteksten er desværre meget lang, når det drejer sig om det store antal mennesker, der de seneste måneder er blevet sat fri fra deres job - sidder med. Det undrer mig, at Venstres ordfører, hr. Jens Rohde, overhovedet ikke brugte mere tid på at beskæftige sig med de over 20.000 flere arbejdsløse, der er blevet, siden VK-regeringen tog over.
Pelle Dragsted (EL), 2016-01-19:
Derfor har vi jo tidligere foreslået, at man lod den ordning, som pensionisterne har, om, at folk kan indefryse deres grundskyldsbetaling til den dag, de realiserer værdien og sælger deres hus, omfatte nogle af de grupper af bl.a. lavtlønnede, som står i den her situation.
Morten Østergaard (RV), 2006-05-03:
Det, jeg bare gerne vil høre om, er: Er Dansk Folkeparti ikke enig i, at man er nødt til at gøre noget for at sikre, at børn kan færdes rimelig sikkert og bruge internettet som legeplads, og at ministeren burde foretage sig noget for at fremme, at der kommer en sådan frivillig ordning, uanset hvordan anatomien af den så måtte blive?
Pernille Blach Hansen (S), 2002-01-30:
Nu har vi netop i går fået regeringens forslag til finanslov, og set ud fra et miljøpolitisk synspunkt er det jo sørgelig læsning, så den dyd, ministeren gjorde under valgkampen og før valget af at berolige og forsvare og forklare, hvor enige den daværende regering var med Venstre og omvendt i miljøpolitikken, må altså bero på et eller andet, der er misforstået.
Hans Kristian Skibby (DF), 2010-05-20:
Grunden til, at jeg vil stille et par spørgsmål til trafikministeren, er sådan set, at der bl.a. står i den skriftlige redegørelse, at der skal være det her meget dybsindige samspil mellem de forskellige aktører, altså staten, regionerne og kommunerne og også entreprenørerne og selvfølgelig også trafikselskaberne, når det drejer sig om kollektiv bustrafik.
Per Clausen (EL), 2009-03-25:
Det er da en anelse besynderligt, at man har det synspunkt, at det er så vigtigt at sikre en privatisering af det danske sygehusvæsen, at man i en årrække formentlig er villig til at betale et beløb på 700-800 mio. kr. for at opnå den effekt.
Villy Søvndal (SF), 2013-05-21:
Det gælder i øvrigt også, når vi diskuterer økonomiske og sociale rettigheder, og det er der, hvor jeg synes man skal passe på ikke at komme til at ende et sted, hvor lande, der har viljen, men kanske ikke evnen til at gennemføre det, bliver ramt af en bestemmelse.
Lene Espersen (KF), 2009-02-19:
Og hvad jeg synes er nok så interessant, ikke mindst i forhold til at vi taler om et område, hvor der ikke er indgivet en eneste forbrugerklage, er, at Forbrugerombudsmanden også har valgt at sige, at der skal være en statistik på området, der løber kvartalsvis, og derfor har vi også en mulighed for at følge det her område, så vi ved, at det ikke løber os af hænde.
Kirsten Normann Andersen (SF), 2018-05-03:
Det, der umiddelbart kan synes som den billigste løsning, kan ende med at blive den dyreste løsning, fordi forvaltninger er søjleopdelte og med selvstændigt ansvar for egne budgetter og dermed uden øje for, hvordan beslutninger påvirker budgetterne i andre forvaltninger.
Ida Auken (RV), 2019-03-19:
Så selv om vi synes, at det på alle måder skal være let at starte virksomhed i Danmark – og det er det faktisk også langt hen ad vejen – så er vi positivt indstillet over for det her forslag, for det kan heller ikke være sådan, at når vi afbureaukratiserer og gør tingene lette, at vi så åbner ladeporte ind til vores systemer, som gør, at det er for let at svindle.
Børge Klit Johansen (KRF), 2001-01-25:
Kristeligt Folkepartis ordfører på området, fru Tove Videbæk, kan ikke være til stede, hvilket hun beklager meget, og jeg skal i hendes sted fremføre følgende: Som socialordfører har jeg og sikkert også mine kolleger i udvalget fået et hav af henvendelser fra personer, som var kommet i klemme i systemet, især i førtidspensionssystemet. Således har jeg fået adskillige henvendelser fra borgere, som bliver trukket igennem et arbejdsprøvningssystem.
Helge Adam Møller (KF), 2003-12-10:
Lovforslaget vil jo kræve, at en række myndigheder skal nyformulere og justere deres kontrolindsats, og det vil så være et godt udgangspunkt for samtidig at sikre sig, at kontrollen i fremtiden målrettes der, hvor problemerne forventes at være eller erfaringsmæssigt er størst. Lovforslagets hovedregel om, at den enkelte borger eller virksomhed nu skal have underretning før et tvangsindgreb, eller før et kontrolbesøg gennemføres, er en god regel.
Joachim B. Olsen (LA), 2013-06-28:
Som Venstres ordfører redegjorde for, er der 40.000, der får et nyt job hver eneste måned; den gennemsnitlige ledige i Danmark går i dag ledig i kortere tid, end vedkommende gjorde i 2005; dengang var der ikke nogen, der talte om, at det var svært at få et job.
Ellen Trane Nørby (V), 2019-05-02:
Det er jo også i en erkendelse af, at vi, siden vi behandlede B 136 sidste år, kan se, at Danske Regioner har ændret holdning til national sprogkontrol, og de efterspørger nu også aktivt, at vi går ind fra centralt hold og stiller sprogkrav, måske også i en erkendelse af, at de selv ikke har løftet opgaven i tilstrækkelig grad.